To je òsoblëwi czerënk jaczi mô fùndalmeńtalné znaczenié dlô najégò nôrodu. Prakticzną ùczbã jãzëka mają tam zanurzoné w kùlturowim sztôłcenim. Z ùćzbòwnią wespółrobią jinstitucje kùlturë, szkòłë i m. jin. Radio Kaszëbë. Sztudérze bierzą ùdzél w szkòleniach, sztudijnëch wëjazdach, jãzëkòwò-ùczałëch òbòzach. Pòznôwają historiã jãzëka, dobiwają wiédzã ò dzysdniowi kaszëbiznie, lëteraturã, historiã i kùlturã Kaszëb. Pò skùńczenim licencjacczich sztudiów absolweńt mòże cygnąc dali ùczbã na sztudiach drëdżégò gradu m. jin. na filologicznëch czerënkach abò na kùlturoznajôrstwie, pedagògice, socjologie, pòlitologie, historie, etnologie, filozofie. Mòże téż òd raza szëkac za robòtą szkólnégò kaszëbsczégò, gazétnika, szpecjalistë w ùrzãdach pùblëczny administracje czë jinstitucjach kùlturë abò gazétnëch redachcjach i wëdôwiznach. W dodôwkòwi rekrutacje na kaszëbską etnofilologiã papiórë to mùszi skłądac na Gduńsczim Ùniwersytece do 12 séwnika.